Helgi S. Gunnarsson framkvæmdastjóri Regins ehf. og Karl Þráinsson forstjóri ÍAV hf. undirrituðu samning um framkvæmdina . ÍAV og Reginn ehf. hafa skrifað undir samning um endurbætur á Borgartúni 33 og er verkið hafið . Borgartún 33 er í dag um 2.500 fermetra steinsteypt skrifstofu - og verslunarhús á þremur hæðum auk kjallara . Í verkinu felst að bætt er við hæð ofan á húsið , steypt upp nýtt stigahús , skipt um alla glugga og húsið klætt að utan . Einnig er innifalið í verkinu ýmis rif og styrkingar innanhúss . Innanhússfrágangur verður svo að hluta til í höndum ÍAV í stýriverktöku . Verkið hófst um miðjan mars og áætluð verklok eru í byrjun september 2012 .